techiaith/cofnodycynulliad_en-cy huggingface dataset:
English: Well, I do think they've been very effective. I've already mentioned the fact that they removed priority need. There was a lot more work for them to do during the pandemic period. Clearly, the technology has worked. The work on the telephone has also been effective to a certain extent too. To return to the point I made to Alun, if we're fair with local authorities, I don't think it is improper that we should celebrate what has happened to date, but also ensure that there are improvements. So, celebrate and calibrate would be my message in terms of the work that has been done there and the lessons that have been learnt. They have been effective, but there's a lot more to be done in terms of human rights and communications and the processes themselves.
Welsh: Wel, dwi yn meddwl eu bod nhw wedi bod yn effeithiol iawn. Rôn i'n sôn o'r blaen am y ffaith eu bod nhw wedi cael gwared ar yr angen blaenoriaethol. Roedd yna lawer mwy o waith iddyn nhw ei wneud yn ystod cyfnod y pandemig. Yn amlwg, mae'r dechnoleg wedi gweithio. I ryw raddau, mae'r gwaith ar y teleffon wedi bod yn effeithiol hefyd. Ac i fynd yn ôl i'r pwynt gan Alun, dwi yn meddwl, os ydyn ni'n deg gyda nhw, dwi ddim yn meddwl ei fod yn annheg neu'n anghyson i sicrhau ein bod ni'n dathlu beth sydd wedi digwydd i fyny at rŵan ond sicrhau hefyd fod yna welliant. So, celebrate a wedyn calibrate, o safbwynt y gwaith sydd wedi digwydd yn fanna a'r gwersi sydd wedi eu codi. Yn amlwg, maen nhw wedi bod yn effeithiol, ond mae llawer mwy i'w wneud pan fo'n dod i hawliau dynol a chyfathrebu a'r prosesau eu hunain.
English: You mentioned the removal of the priority need test - has that had an impact? What impact has that had on services and on individuals and on assessments?
Welsh: Roeddech chi'n sôn yn fanna am gael gwared ar yr angen blaenoriaethol, sydd wedi digwydd - ydy hynny wedi cael effaith, dŷch chi'n meddwl? Pa effaith ydy hynny wedi'i chael ar y gwasanaeth ac ar yr unigolion ac ar asesiadau?
English: Well, clearly, the number of assessments increased. Wrexham said that it had increased threefold and it was similar in Carmarthenshire.
Welsh: Wel, yn amlwg, roedd nifer yr asesiadau wedi mynd i fyny. Roedd Wrecsam yn dweud ei fod wedi cynyddu tair gwaith ac roedd o'n ffactor yn sir Gaerfyrddin hefyd.
English: Does that mean that that is the right policy, or do local authorities need more support in implementing that policy? Going back to Alun's point, is it the policy that's right or the implementation?
Welsh: Ydy hynny'n golygu bod y polisi yna'n un cywir, ynteu oes angen mwy o gefnogaeth ar awdurdodau lleol felly i weithredu'r polisi yna, i fynd nôl i'r pwynt yr oedd Alun yn ei wneud ynghynt o ran ai'r polisi sydd yn iawn ynte'r gweithredu sydd yn iawn?
English: Well, they've coped during this period, so the policy clearly wasn't a disaster, but it has placed a lot more pressure on officers in those areas. And I think now is the right time for us to consider how we can maintain and support services as we move forward, during a period when we are still not entirely clear as to what is going to happen in terms of housing need and the way the pandemic develops.
Welsh: Wel, maen nhw wedi ymdopi yn ystod y cyfnod yma, felly doedd y polisi, yn amlwg, ddim wedi bod yn disaster, ond mae wedi rhoi lot mwy o bwysau ar y swyddogion yn yr ardaloedd yna. A dwi'n meddwl mai rŵan ydy'r amser iawn inni feddwl am sut y gallwn ni gynnal gwasanaethau wrth inni symud ymlaen, yn ystod cyfnod pan dŷn ni dal ddim yn hollol eglur am beth sydd yn mynd i ddigwydd o safbwynt angen tai a hefyd y ffordd y mae'r pandemig yn mynd.
English: We've previously had a conversation about this, and I just want to mention something slightly different here. You talk a great deal about technology in the report, and access or lack of access to technology - experiences, for example, in Carmarthenshire, an area that I represent, which is very rural, and in the north-west, in terms of access to Wi-Fi or to 3G and 4G and so on. You mention the fact that people who live chaotic lifestyles change their phone numbers very often; they get new phones. What is the role of technology here and how do we deal with this issue in dealing with applications to ensure that these vulnerable people get the right information? Is there a question there on technology?
Welsh: Rydym ni wedi cael sgwrs o'r blaen, a dwi jest eisiau sôn am rywbeth ychydig yn wahanol fan yma. Rydych chi'n sôn dipyn yn yr adroddiad am dechnoleg ac am fynediad i dechnoleg, neu ddiffyg mynediad i dechnoleg - profiadau, er enghraifft, yn sir Gaerfyrddin, ardal wledig dwi'n ei chynrychioli, ac yn y gogledd-orllewin hefyd, o ran mynediad i Wi-Fi neu i 3G a 4G ac yn y blaen. Rydych chi'n sôn am y ffaith bod pobl sy'n byw bywyd chaotic yn newid eu rhifau ffôn yn aml; maen nhw'n cael ffonau newydd. Beth ydy rôl technoleg fan hyn a sut fedrwn ni ddod dros hyn wrth ddelio efo ceisiadau - [ Anghlywadwy.] - wrth drio sicrhau bod y bobl fregus yma yn cael y gwybodaeth cywir? Oes yna gwestiwn o ran technoleg yn fan hyn?
English: Well, I think there are questions around technology for us all. As we've seen this morning, democracy depends on it, public services are becoming increasingly reliant on technology, and, of course, that means that if somebody is vulnerable and they don't have Wi-Fi or don't have broadband, then that's going to make things worse for them. We thought that so much could be improved in terms of communications in general, and that includes technology, to ensure that there is easy read available and that people can communicate in the most effective way with their clients.
Welsh: Wel, dwi'n meddwl bod yna gwestiwn o ran technoleg inni i gyd. Fel dŷn ni'n gweld y bore yma, mae democratiaeth yn dibynnu arno fo, mae gwasanaethau i'r cyhoedd yn gyfan gwbl yn dibynnu arno fo fwyfwy, ac, wrth gwrs, mae hynny'n golygu, os ydy rhywun mewn sefyllfa fregus a does ganddyn nhw ddim Wi-Fi neu broadband, mae hwnna'n mynd i wneud pethau'n waeth iddyn nhw. Roedden ni'n meddwl bod yna gymaint yn gallu gwella o safbwynt cyfathrebu yn gyffredinol, ac mae hwnna'n dod o dechnoleg, i sicrhau bod yna easy read ar gael a bod pobl yn gallu cyfathrebu yn y ffordd fwyaf effeithiol gyda'u cleientiaid.
English: In terms of that communication, is that a weakness of capacity - that people are just so busy within these departments that they can't communicate effectively? Or is there a systemic problem in failing to communicate - is it a cultural problem, perhaps, in local authorities in relating to homeless people?
Welsh: O ran y cyfathrebu yna, ydy hynna'n wendid oherwydd capasiti - bod pobl mor brysur yn yr adrannau eu bod nhw'n - [ Anghlywadwy.] - drwy'r amser ac felly yn methu â chyfathrebu'n effeithiol? Ynteu oes yna broblem systemig eto o ran methu â chyfathrebu, a'i bod yn broblem ddiwylliannol mewn awdurdodau lleol wrth ymwneud â phobl sydd yn ddigartref?
English: Well, certainly, at the time, it was more of a problem because people were just so busy, but we couldn't see the evidence of the easy read and so on. So, there were some fundamental questions there about the way in which these people were communicated with. And I think now is the time to take a step back and to consider how that can be improved, because that was going to be ineffective even without the pandemic and without the extra pressure on staff. Clearly, there was quite a high percentage of clients who weren't communicated with effectively.
Welsh: Wel, yn sicr, ar y pryd, efallai roedd o'n fwy o broblem oherwydd roedd pobl mor brysur, ond, fel dwi'n dweud, doeddwn ni ddim yn gallu gweld lle'r oedd y dystiolaeth o easy read ac yn y blaen. So, mi oedd yna gwestiwn sylfaenol iawn am y ffordd yr oedd y bobl yma'n cael eu cyfathrebu â nhw. A dwi'n meddwl rŵan ydy'r amser, efallai, i sefyll yn ôl a meddwl sut i wella hwnna, oherwydd roedd hwnna'n mynd i fod yn aneffeithiol heb y pandemig a heb iddyn nhw fod yn brysur iawn. Yn amlwg, roedd yna ganran eithaf uchel, buaswn i'n dweud, o'r cleientiaid oedd ddim yn cael eu cyfathrebu gyda yn effeithiol.
English: Thank you all very much. Goodbye. Take care.
Welsh: Diolch yn fawr iawn i chi i gyd. Hwyl rŵan. Cymerwch ofal.
English: Yes, I will begin if I may, Chair. Thank you for the invitation to be with you this morning. It's clear that there is a huge impact on some of our communities. And I think it's based on the numbers - the percentages. Small numbers, I suppose, can be dealt with, and lower percentages can also be dealt with, but, of course, every area is different, every village is different, every community is different in nature, but once you reach a certain point, then it has an impact on everything in having those empty homes, and I think there is more of a problem in terms of second homes - which are empty for most of the year - as compared to commercial holiday lets, which are managed through the planning system. I think you can have some control in that area. But, with second homes, where they are left empty for most of the year, they are removed from the local housing stock and we lose that stock for people who want to live locally within their communities and, of course, services disappear as a result of that. We've seen an extreme example of that in Abersoch recently, where the school only has seven pupils and will have to close as a result. So, the impacts are certainly far-reaching.
Welsh: Ie, mi wnaf i gychwyn efo hynny, Gadeirydd. Diolch am y gwahoddiad. Mae'n amlwg bod yna effaith eithriadol, onid oes, ar rai o'n cymunedau ni? Dwi'n meddwl ei fod o'n seiliedig ar y niferoedd - y canrannau. Mae niferoedd bychain - mae'n debyg bod rhywun yn gallu delio efo niferoedd bychain, canrannau isel. Ac, wrth gwrs, mae pob ardal yn wahanol, pob pentref yn wahanol, pob cymuned yn wahanol yn eu natur, ond unwaith rydych chi'n cyrraedd rhyw ricyn arbennig, mae'n effeithio ar bopeth, a dweud y gwir, i gael tai yn wag, a dwi'n meddwl bod yna fwy o broblem o ran ail gartrefi - tai sy'n wag y rhan fwyaf o'r flwyddyn - o'u cymharu efo, dyweder, llety gwyliau masnachol sy'n cael eu rheoli drwy'r drefn gynllunio. Mae'n bosib cael rheolaeth ar rai mathau o'r rheini. Ond, efo ail gartrefi, lle mae'r rheini'n wag, maen nhw'n tynnu oddi wrth y stoc leol, rydyn ni'n colli stoc ar gyfer pobl sydd eisiau byw'n lleol yn eu cymunedau ac, wrth gwrs, mae gwasanaethau'n diflannu yn sgil hynny. Rydyn ni wedi gweld enghraifft o hynny'n mynd i'r sefyllfa eithriadol yn Abersoch yn ddiweddar - bod yr ysgol yno bellach ddim ond efo saith o ddisgyblion ac yn gorfod cau yn sgil hynny. Wedyn, mae'r effeithiau yn bellgyrhaeddol, yn bendant.
English: I do have a presentation on the report, if you'd like me to give it. It'll take around a quarter of an hour, which will give you an overview of the content of the report that we've prepared.
Welsh: Mae gen i gyflwyniad i'w roi ar yr adroddiad, os ydych chi'n dymuno. Mae gen i gyflwyniad o ryw chwarter awr y medraf ei roi sy'n rhoi trosolwg ichi o gynnwys yr adroddiad rydyn ni wedi'i baratoi.
English: I think that depends on the definition and exact use. That is, if you have commercial holiday accommodation that is available throughout the year and there are people coming there on holiday for a week or a fortnight at a time and spending their holiday money, if you like, locally in shops and cafes and local attractions, then clearly that brings income that wouldn't otherwise come into the local area, and brings economic benefits to the area. But there is a very great difference between that and somebody who has a second home for their personal use, for the use of a single family who might visit every weekend, every other weekend, or maybe just in the summer months - and clearly there's anecdotal evidence of this - who arrive for a weekend with a car that is full of food bought in a supermarket before they arrive, and they spend nothing locally. They might buy a pint of milk and a newspaper on a Sunday morning before returning home. So, that is the scenario that brings no financial benefit. And it's important to differentiate between the tourist element that we welcome, sustainable tourism in Gwynedd, of course, which is an integral part of our economy, but second homes, for me, are something entirely different, which are destructive to the local economy and the local community.
Welsh: Dwi'n meddwl bod hynny'n ddibynnol ar ddiffiniad ac union ddefnydd. Hynny ydy, os oes yna lety gwyliau masnachol sydd ar gael drwy'r flwyddyn a bod pobl yn dod yno ar eu gwyliau am wythnos, am bythefnos ar y tro ac yn gwario o'u harian gwyliau, os liciwch chi, yn lleol, yn y siopau, yn y caffis, yn yr atyniadau, mae hynny'n amlwg yn incwm fuasai ddim yn digwydd fel arall yn lleol ac yn fudd economaidd i'r ardal. Ond mae yna wahaniaeth mawr rhwng hynny a rhywun sydd efo ail gartref personol ar gyfer un teulu sydd yn ymweld efallai bob penwythnos, efallai bob yn ail benwythnos, efallai yn yr haf - ac mae yna, yn amlwg, dystiolaeth anecdotaidd o hwn - sydd yn dod am benwythnos efo car yn llawn bwyd sydd wedi cael ei brynu mewn archfarchnad cyn landio, ac yn gwario dim yn lleol. Efallai eu bod yn prynu potel lefrith a phapur newydd bore dydd Sul cyn mynd yn ôl adref. A hwnna ydy'r un sydd ddim yn dod â budd ariannol o gwbl, felly. Ac mae'n bwysig gwahaniaethu rhwng yr elfen dwristaidd rydyn ni'n ei chroesawu, twristiaeth gynaliadwy yng Ngwynedd, yn amlwg, sy'n rhan annatod o'n heconomi ni, ond mae ail gartrefi, i mi, yn rhywbeth hollol ar wahân ac sydd yn ddinistriol i'r economi a'r gymuned leol.
English: It is clearly an issue that we're seeking to address; it's very difficult to address. We do have a housing action plan worth £77 million over the next few years and as a contribution to that, then the whole of the second homes premium charge, that 100 per cent, is all provided to fund a range of projects that will help us deal with the stock that we're losing to the second home market. But in reality, we are talking, on an annual basis, between £2.5 million and £3 million comes from that premium. Well, that's not going to build many affordable homes compared to what's been lost from the stock, so we're doing what we can under the circumstances, and it is a priority of ours, but we're not going to be able to tackle the shortage of affordable housing through that mechanism alone.
Welsh: Mae'n fater yn amlwg rydyn ni'n trio ei daclo; mae'n anodd iawn, iawn i'w daclo. Mae gennym ni gynllun gweithredu tai sydd yn werth £77 miliwn dros y blynyddoedd nesaf ac yn gyfraniad i hwnnw, mae'r cyfan o'r premiwm tai haf, y premiwm ail gartrefi rydyn ni'n ei godi, sef 100 y cant, mae hwnnw i gyd yn mynd tuag at ystod o brosiectau sy'n mynd i'n helpu ni ddelio efo'r stoc rydym yn ei golli fel ail gartrefi. Ond mewn gwirionedd, rydym yn sôn efallai yn flynyddol, rhwng £2.5 miliwn a £3 miliwn yn flynyddol sy'n dod o'r premiwm ail gartrefi. Wel, dyw hwnna ddim yn mynd i godi llawer o dai fforddiadwy i chi, o gymharu efo'r rhai rydyn ni'n eu colli, wedyn rydym yn gwneud yr hyn fedrwn ni o dan yr amgylchiadau, ac mae'n flaenoriaeth i ni, ond dydyn ni ddim yn mynd i allu taclo'r prinder tai fforddiadwy trwy hyn yn unig.
English: Good morning and thank you, Heledd, for that excellent presentation and thank you to the authority for the leadership that you've shown in this area and the work that you've done over the years. Dafydd Meurig, I remember reading an article you wrote online at some point recently, talking about the taxation element and you mentioned specifically section 66 of the Local Government Finance Act 1988. Could you expand a little on that and the role that that could play in this regard, so that we can have a better understanding of the situation?
Welsh: Bore da a diolch yn fawr iawn, Heledd, am y cyflwyniad rhagorol yna, a diolch i'r awdurdod am yr arweiniad rydych chi wedi dangos yn y maes yma, a'r gwaith rydych chi wedi'i wneud dros y blynyddoedd. Dafydd Meurig, dwi'n cofio darllen erthygl ddaru chi ysgrifennu ar-lein rhywbryd yn ddiweddar, yn sôn am yr elfen drethiannol, ac roeddech chi'n sôn yn benodol am adran 66 o Ddeddf Cyllid Llywodraeth Leol 1988. Fedrwch chi ymhelaethu ychydig ar hynny, os gwelwch yn dda, a'r rôl sydd gan hynny i'w chwarae yn hyn o beth, er mwyn fy nealltwriaeth i a phawb sydd yn gwrando?
English: Well, I think this ties into what Heledd said earlier on owners of second homes that choose to flip their second home from the council tax system to the non-domestic or business rate system and in doing so, very often don't pay anything at all into the public purse, neither locally nor nationally. And it appears that the fix we identified to that was that we look at adapting section 66 of the Act, so that any home that's a domestic residence does pay council tax, whatever its use is, even if it is commercially let, then they should be paying council tax. So, at a stroke, we would be getting those funds back into the local coffers, because the needs exist locally. I think one of the recommendations in Dr Brooks's report mentions exempting the right for businesses to get that full exemption, but we think that that would be a mistake, because the business rates go to a national pot before being shared, and are not targeted in those areas where it's most needed, and those are the areas that are most affected, in order to provide more affordable homes.
Welsh: Dwi'n meddwl bod hyn yn clymu i fyny i beth roedd Heledd yn ei ddweud gynnau ynglŷn â'r perchnogion ail gartrefi sy'n dewis fflipio, os liciwch chi, eu hail gartref o'r system dreth gyngor i'r system drethi busnes annomestig, a thrwy hynny, yn aml iawn yn peidio talu dim byd o gwbl hyd yn oed i'r pwrs lleol, nid y pwrs cenedlaethol chwaith. Ac mae'n debyg mai'r fix roedden ni'n ei weld i hwnnw oedd ein bod ni'n edrych ar y Ddeddf gyllid, ac yn addasu'r Ddeddf gyllid, adran 66, fel nad ydy'n bosib, fel bod unrhyw dŷ sydd yn dŷ domestig yn talu treth cyngor, waeth beth yw ei ddefnydd o, hyd yn oed os ydy o'n fasnachol, mai treth cyngor mae o'n talu. Felly, at a stroke, os liciwch chi, rydyn ni'n cael yr arian yna'n ôl i'r pwrs lleol, achos yn lleol mae'r angen am hynny. Mae yna syniad, dwi'n meddwl; mae un o'r argymhellion ym mhapur Dr Brooks yn sôn am efallai eithrio'r hawl i fusnesau gael yr eithriad llawn, ond rydyn ni'n meddwl bod hynny'n gam gwag, achos wrth gwrs, mae'r arian treth fusnes yn mynd i bot cenedlaethol ac yn cael ei rannu, ac nid yw'n cael ei dargedu yn y man lle mae o angen cael ei dargedu, sef yn yr ardaloedd sydd yn cael eu heffeithio fwyaf, er mwyn darparu mwy o dai fforddiadwy.
English: Thank you very much for that explanation, Dafydd. Could I return to a point raised by Heledd, and you've mentioned it too, Dafydd? In terms of accommodation that is run as a business and is rented out for 140 or 70 days a year, how do you police that? How do you ensure that these people who do let their homes for short periods - . How do you actually police this? How much evidence do you have that people aren't perhaps adhering to their commitments and are playing the system, perhaps? Is that a problem in terms of getting resources in terms of ensuring that people stick to the rules in that?
Welsh: Diolch yn fawr am yr esboniad yna, Dafydd. A gaf i fynd at un pwynt ddaru Heledd godi, ac rydych chi, Dafydd, wedi codi yn fanna hefyd? O ran busnesau go iawn, llety sy'n fusnes ac yn llogi allan am 140 neu 70 diwrnod y flwyddyn, sut ydych chi'n heddlua hwnna? Sut ydych chi'n cynnal hynna a sicrhau bod y bobl yma sydd yn gosod eu tai allan am y cyfnod yna yn gwneud hynny go iawn? Ydych chi'n cydweithio efo'r Valuation Office Agency yn hyn o beth? Faint o dystiolaeth sydd gennych chi fod pobl hwyrach ddim yn cadw - rhai perchnogion - at y gwir ac yn ' game -o' y system? Ydy hwnna'n broblem o ran cael yr adnoddau er mwyn sicrhau bod pobl yn cadw at y rheolau?
English: Well, it's very difficult to do, isn't it? It's virtually impossible with the resources available. How can you enforce that? It's extremely difficult. I don't know if Gareth could tell us a little more about that in terms of the department's idea as to how that could be done in terms of registration, because registration or a mandatory licensing or registration system for such accommodation might help us to overcome that problem.
Welsh: Mae'n anodd iawn i'w wneud, onid ydy? Mae bron yn amhosibl i'w wneud efo'r adnoddau sydd ar gael. Sut ydych chi'n gorfodi hynny, felly? Mae'n anodd iawn. Dwi ddim yn gwybod os gall Gareth ymhelaethu mwy ar hynny o ran syniadau'r adran ar gyfer sut buasai'n bosibl gwneud hynny o ran cofrestru, achos yn sicr buasai cofrestru, neu orfodi system gofrestru trwyddedu tai o'r math yn ein helpu ni i oresgyn y broblem honno.
English: I'm happy to come in there, Chair, if you're content for me to do so.
Welsh: Dwi'n hapus i ddod mewn yn fanna, Cadeirydd, os ydych chi'n hapus i mi gyfrannu.
English: If I can conclude with one other question, Chair, before you move on, I want to refer to a particular area of Gwynedd, but the problem might be more widespread. You'll recall the case in Pistyll where there was a chapel with planning permission to turn it into a holiday home, and there will be similar properties where they can't be turned into a residential property but they can be turned into holiday accommodation. So, what changes to the planning system are required to ensure that homes can be returned to the local housing stock rather than becoming holiday accommodation?
Welsh: Os caf i orffen efo un cwestiwn arall am y tro, os gwelwch yn dda, Cadeirydd, cyn eich bod chi'n symud ymlaen, dwi eisiau gofyn rhywbeth yn benodol iawn i ardal yng Ngwynedd, ond sydd hwyrach yn broblem genedlaethol. Byddwch chi'n cofio achos Pistyll dros yr haf, a'r ffaith bod yna gapel yno a bod yna rai pobl eisiau i hwnna fod yn lletyol ond bod yna ganiatâd cynllunio i'w droi o mewn i lety gwyliau. Mae hyn yn mynd i fod yn broblem ehangach. Mae yna adeiladau eraill tebyg yn mynd i fod lle dydy o ddim yn bosib ei droi mewn i annedd byw, ond mae yna amod bod rhaid iddo fod yn llety gwyliau. Pa newidiadau i'r system gynllunio ydych chi'n meddwl sydd eu heisiau er mwyn osgoi hynny a sicrhau bod tai yn medru dod nôl i berchnogaeth leol ac i fod yn anheddau byw yn hytrach nag eu bod nhw'n cael eu datblygu fel tai gwyliau?
English: I'm happy to come in there, Chair.
Welsh: Dwi'n hapus i ddod fewn ar y pwynt yna os ydych chi'n dymuno, Cadeirydd.